A darai felkelés leverése közben a Szíriai Hadsereg több várost is blokád alá vett Damaszkusz környékén. Májusban a daraihoz hasonló helyzetről érkeztek hírek a többi ostrom alatt álló városból is, így Banijaszból, Talkalahból, Homszból, Latakiából és több más városból. Az ostromok végeztével az elkövetkező hónapokban folyamatosan elnyomták a még meglévő felkelések csíráit. Május 24-ig 1062 ember nevét jegyezték fel a Szíriai Emberi Jogi Szervezetnél, akiket az április közepi felkelés óta megöltek.